Estimats Srs./Sres. Miel de la granja San Francisco
Ens adrecem a vostès amb molta il·lusió per proposar-los una col·laboració en el marc de l'Aplec de sardanes que celebrarem el proper 8 de juny a la Catedral de Barcelona.
Som l’Agrupació Cultura Folklòrica Barcelona, una entitat sense ànim de lucre dedicada a la promoció i difusió de la cultura catalana. Som els organitzadors ballades de sardanes a la Catedral de Barcelona al llarg de l'any, entre els quals destaca l'Aplec de sardanes, que ja ha arribat a la seva vint-i-sisena edició.
L'Aplec de sardanes és un esdeveniment cultural de gran rellevància a la nostra ciutat, que reuneix a balladors de totes les edats i procedències per gaudir d'aquesta emblemàtica dansa tradicional catalana. En aquesta ocasió, l'aplec com sempre serà en un espai tan especial com la Catedral de Barcelona, fet que li dona un caràcter únic i inoblidable.
Estem convençuts que la seva empresa, com a referent a Catalunya, compartiria amb nosaltres el desig de promocionar la cultura i les tradicions catalanes. Per aquest motiu, ens agradaria proposar-los la seva col·laboració en l'aplec, oferint els seus productes per realitzar sorteigs entre els balladors. Amb aquesta iniciativa, podríem recaptar fons per cobrir els costos de l'organització de l'acte. A canvi de la seva generosa col·laboració, ens complau oferir-los els següents beneficis:
Publicitat: Inclourem el logotip de la seva empresa en tots els materials promocionals de l'aplec, com ara cartells, programes i webs.
Espai per a Rollers publicitaris: Podran instal·lar Rollers publicitaris a l'espai de l'aplec per donar a conèixer els seus productes a un públic ampli i interessat.
Esponsorització: La seva empresa tindrà l'oportunitat d'esponsoritzar l'aplec, gaudint d'una visibilitat destacada durant l'acte.
Estem segurs que aquesta col·laboració serà un èxit rotund per a ambdues parts. Ens permetrà promoure la cultura catalana i les nostres tradicions, alhora que oferirem a la seva empresa una plataforma ideal per donar a conèixer els seus productes a un públic de qualitat.
Els adjuntem un fullet perquè ens coneguin millor i vegin la feina que fem en favor de la Cultura Popular Catalana
Quedem a la seva disposició per ampliar aquesta informació i concretar els detalls de la col·laboració.
Atentament,