Hola,

Em dic Gema García. Sóc tècnic superior de laboratori d'anàlisi i control de qualitat, i graduada en Química.

Després de decidir finalitzar el meu contracte al departament d'R+D a HIPRA, S.A., estic buscant noves oportunitats laborals que em permetin continuar creixent i aprenent, i que m'ajudin a continuar desenvolupant-me i millorant tant personal com professionalment.

M’he permès enviar-li el meu CV per si fos d’interès per la seva empresa en pròxims processos de selecció adequats al meu perfil. Tinc experiència prèvia en diferents tècniques experimentals i analítiques en diferents departaments de recerca tant a l'àmbit públic com a la indústria farmacèutica (microbiologia, HPLC, CG, espectrofotometria UV-Vis, etc.), així com en el departament de qualitat en el sector alimentari (control i adaptació del SGQ sota la norma ISO 9001, redacció de PNT’s, treball amb GLP i GMP).

Em considero una persona proactiva, amb moltes inquietuds i bones actituds per a treballar en equip, prendre decisions i acceptar responsabilitats; a més d'una persona metòdica, organitzada, resolutiva i amb gran facilitat per a aprendre. M'agrada molt treballar en el laboratori, però també em considero una persona polivalent que pot encaixar a molts llocs de treball per la meva manera de ser, la meva formació, les meves experiències professionals i la gran varietat de competències adquirides al llarg dels anys.

Seria un plaer per a mi ampliar la meva experiència professional i les meves competències en una entrevista, que espero que em concedeixi a la seva millor conveniència.

Moltes gràcies.
Una salutació,